Na temelju članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12 i 19/13 - pročišćeni tekst, 137/15, 123/17, 98/19 i 144/20) i članka 34. Statuta Grada Raba („Službene novine PGŽ“ br. 4/21), gradonačelnik Grada Raba dana 04. rujna 2026. godine donosi,


                                                                Z a k l j u č a k

1. Donose se Izmjene i dopune Programa mjera poticanja razvoja poduzetništva na području Grada Raba u 2026. godini.

2. Izmjene i dopune Programa mjera poticanja razvoja poduzetništva na području Grada Raba u 2026. godini iz prethodne točke objavit će se na oglasnoj ploči i službenim stranicama Grada Raba.

3. Zaključak se dostavlja Upravnom odjelu ureda Grada investicija i razvoja na provedbu.



                                                                                                   GRADONAČELNIK


                                                                                                  Nikola Grgurić, dipl. oec.


KLASA: 023-01/26-01/130
URBROJ: 2170-13/01-26-1
Rab, 04. rujna 2026.














Na temelju članaka 48. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 11. Zakona o poticanju razvoja malog gospodarstva (»Narodne novine« br. 29/02, 63/07, 53/12, 56/13 i 121/16), članka 34. Statuta Grada Raba (»Službene novine Primorsko – goranske županije« broj 4/21), gradonačelnik Grada Raba dana 04. rujna 2026. godine, donosi

Izmjene i dopune
Programa mjera poticanja razvoja poduzetništva na području Grada Raba u 2026. godini

Članak 1.
U Programu mjera poticanja razvoja poduzetništva na području Grada Raba u 2026. godini, (»Službene novine Primorsko – goranske županije« broj 4/26) ( u daljnjem tekstu: Program) u članku 2. broj „50.000,00“ mijenja se u broj „100.000,00“.
					        Članak 2. 
 Članak 3. mijenja se i glasi:

„(1)  Korisnici potpora iz ove Programa mogu biti pravne i fizičke osobe definirane Zakonom o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16), koje posluju i imaju registrirano sjedište odnosno prebivalište na području Grada Raba, što uključuje trgovačka društva, obrte te obiteljska poljoprivredna gospodarstva u sustavu poreza na dobit ili poreze na dohodak, izuzev trgovačkih društava kojima je Grad Rab osnivač ili ima vlasnički udjel u temeljnom kapitalu. Korisnik subvencije mora imati najmanje jednog zaposlenog na neodređeno vrijeme s punim radnim vremenom, uključujući vlasnika.
(2)  Prava na potpore iz ove Programa ostvaraju se kroz provedbu sljedećih mjera i aktivnosti:
Mjera 1. Potpore poduzetnicima – početnicima koji prvi put otvaraju obrt ili trgovačko 
                      društvo,
       Mjera 2.  Potpore poduzetnicima za ulaganje u standarde kvalitete i certificiranje,
       Mjera 3.  Subvencije troškova polaganja majstorskih ispita o stručnoj osposobljenosti i 
                        majstorskih ispita u obrtništvu,
Mjera 4.  Subvencije troškova prekvalifikacije i doškolovanja nezaposlenih osoba,
  Mjera 5.  Potpore poduzetnicima za sufinanciranje troškova pripreme natječajne
                  dokumentacije za fondove EU, 
  Mjera 6.  Subvencije za kamate na kredite,
  Mjera 7.  Subvencije troškova vlastitog udjela  za financiranje projekata za koja su 
                   odobrena bespovratna sredstva iz fondova EU ili nacionalnih fondova,
Mjera 8.  Subvencioniranje troškova organizacije programa i događanja,
Mjera 9.  Subvencioniranje troškova reklame i promocije gospodarskih subjekata i
Mjera 10.  Potpore poduzetnicima za sufinanciranje nabavke i ugradnje strojeva i 
                   opreme.
Mjera 11.  Potpore poduzetnicima u vidu povrata plaćenog poreza na potrošnju za 2025. godinu.“

Članak 3.
Iza članka 13. dodaje se članak 13.a i naslov iznad njega koji glasi:
„Mjera 11. Potpore poduzetnicima u vidu povrata plaćenog poreza na potrošnju za 2025. godinu
Članak 13.a
(1) Pravo na povrat uplaćenog poreza na potrošnju u 2025. godini može ostvariti pravna ili fizička osoba koja pruža ugostiteljske usluge i koja je poslovala svih 12 mjeseci u godini.
(2) Pravo na povrat uplaćenog poreza na potrošnju u 2025. godini može ostvariti pravna ili fizička osoba koja:
· Na dan podnošenja zahtjeva ima podmirene sve dospjele obveze prema Gradu Rabu, Dundovu d.o.o., Vodovodu d.o.o. (Podružnica Vrelo Rab) i Turističkoj zajednici Grada Raba, 
· Ima podmirene sve dospjele porezne obveze 
· Ima predan PP-MI-PO obrazac za svih 12 mjeseci za prošlu godinu (dostaviti preslike obrazaca),
· Ima priloženu Izjavu o korištenim potporama male vrijednosti.
(3) Grad Rab zadržava pravo traženja dodatne dokumentacije u svrhu dokazivanja ispunjavanja propisanih uvjeta.“
 Članak 4.
U članku 14. stavku 3. iza riječi „eura“ briše se točka te se stavlja zarez i dodaju riječi :“ s izuzetkom poticaja  po mjeri 11. koji  može iznositi do vrijednosti uplaćenog poreza na potrošnju za 2025. godinu.“
Članak 5.
Ostale odredbe Programa ostaju nepromijenjene.
    Članak 6. 
Ove Izmjene i dopune Programa mjera poticanja razvoja poduzetništva na području Grada Raba u 2026. godini stupaju na snagu dan nakon objave, a objaviti će se u Službenim novinama Primorsko-goranske županije.

GRADONAČELNIK:

